पाएं अपने शहर की ताज़ा ख़बरें और फ्री ई-पेपरडाउनलोड करें
स्वदेशी जागरण मंच की ओर से प्रधानमंत्री के नाम ज्ञापन भेजकर वैक्सीन के साथ पेटेंट करने में छूट भी दिए जाने की मांग की, जिससे भारत जैसे विकासशील देशों की योग्यताधारी छोटे-छोटे फार्मा कंपनियां भी इन वैक्सीन का निर्माण कर सकें। स्वदेशी जागरण मंच के प्रांत सह संयोजक सुरेन्द्र नामा ने बताया कि कोरोना की दूसरी लहर ने पूरे देश को अपनी चपेट में ले रखा है। चिकित्सालयों में वेंटिलेटर खाली नहीं है, लोग चिकित्सालय के बाहर अथवा अपने घर पर तड़प रहे हैं। इस महामारी में काम ली जा रही दवाई भी पर्याप्त मात्रा में उपलब्ध नहीं हो पा रही है। जबकि टीकाकरण प्रत्येक भारतीय को हो यह जीवन बचाने के लिए अत्यंत आवश्यक है।
ऐसे में टीकों का उत्पादन बढ़ाना ही एकमात्र उपाय है। मंच के जिला संयोजक चन्द प्रकाश कुर्मी ने बताया कि रेमेडीसीवर, टॉसिलिजूमाब व फेवीपवीर आदि दवाइयों के साथ-साथ कोरोना वैकसीन की कीमतों में सीलिंग जैसे उपायों को लागू करने की आवश्यकता है। जबकि दूसरी ओर पेटेंट सुरक्षा इन दवाओं के सामान्य उत्पादन के लिए प्रमुख बाधा है। सरकार को पेटेंट अधिनियम में महामारी के समय को देखते हुए सार्वजनिक स्वास्थ्य सुरक्षा उपायों का उपयोग करना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn